ผู้ประกันตนเตรียมพร้อม! เริ่ม15มี.ค.นี้ ตรวจสอบสิทธิ์ "ม33เรารักกัน"
รองโฆษกรัฐบาลเผยผู้ประกันตนเริ่มตรวจสอบสิทธิ์โครงการ ม33เรารักกัน ได้ตั้งแต่ 15-21 มี.ค.นี้ และผู้ได้รับสิทธิ์สามารถกดยืนยันตัวตนผ่านแอปฯเป๋าตังได้ตั้งแต่ 15 มี.ค. -31 พ.ค.64 เริ่มจ่ายเงินตั้งแต่ 22 มี.ค.เป็นต้นไป
14 มี.ค. 2564

เมื่อวันที่ 14 มี.ค. 64 น.ส.รัชดา ธนาดิเรก รองโฆษกรัฐบาล ระบุผ่านเฟซบุ๊กว่า ผู้ประกันตนเริ่มตรวจสอบสิทธิ์ โครงการ “ม33เรารักกัน” ผ่านทาง www.ม33เรารักกัน.com  ได้ตั้งแต่ วันที่15 - 21 มีนาคม 2564 และผู้ได้รับสิทธิ์เริ่มกดยืนยันตัวตนผ่านแอปฯ “เป๋าตัง” ได้ตั้งแต่ 15 มี.ค. -31 พ.ค.64 ซึ่งจะได้รับเงินแต่ละช่วงแตกต่างกันตามวันยืนยันตัวตนผ่านแอปฯ เป๋าตัง ดังนี้
-ยืนยันตัวตน ช่วงวันที่ 15 - 21 มี.ค.64 จะได้รับเงินวันที่ 22, 29 มี.ค. และวันที่ 5, 12 เม.ย. ครั้งละ1,000 บ.
-ยืนยันตัวตน ช่วงวันที่ 22 มี.ค. - 11 เม.ย.64 จะได้รับเงินครั้งแรก 29 มี.ค. จำนวน 2,000 บ. และทยอยโอนครั้งละ 1,000 บาท
-ยืนยันตัวตน วันที่ 12 เม.ย. – 31 พ.ค. รับเงินทีเดียวครบ 4,000บาท
หากตรวจสอบรายชื่อแล้ว “ไม่ผ่าน” ขอทบทวนสิทธิ์ทางเว็บได้ ตั้งแต่ 15 - 28 มี.ค.2564 สอบถามโทร. 02-111-1122